























[bookmark: _Toc129243136][bookmark: _Toc129243261]A. ŽENKLINIMAS

INFORMACIJA ANT IŠORINĖS PAKUOTĖS 

KARTONO DĖŽUTĖ


1. VAISTINIO PREPARATO PAVADINIMAS

Brometo de Rocurónio Hikma 10 mg/ml injekcinis ar infuzinis tirpalas
rokuronio bromidas


2. VEIKLIOJI MEDŽIAGA IR JOS KIEKIS 

1 ml injekcinio ar infuzinio tirpalo yra 10 mg rokuronio bromido. 
Kiekviename 5 ml flakone yra 50 mg rokuronio bromido.


3. PAGALBINIŲ MEDŽIAGŲ SĄRAŠAS

Pagalbinės medžiagos: natrio chloridas, natrio acetatas trihidratas, natrio hidroksidas, ledinė acto rūgštis, injekcinis vanduo.


4. FARMACINĖ FORMA IR KIEKIS PAKUOTĖJE

Injekcinis tirpalas.
10 x 5 ml


5. VARTOJIMO METODAS IR BŪDAS

Leisti į veną.
Prieš vartojimą perskaitykite pakuotės lapelį.


6. SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7. [bookmark: _Hlk497821216]KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8. TINKAMUMO LAIKAS

EXP: MMMM mm
Atidarius flakoną, vartoti nedelsiant.
Apie praskiesto vaistinio preparato tinkamumo laiką ir laikymo sąlygas skaityti pakuotės lapelyje.




9. SPECIALIOS LAIKYMO SĄLYGOS

Laikyti šaldytuve. 


10. SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11. LYGIAGRETUS IMPORTUOTOJAS 

Lygiagretus importuotojas UAB „Lex ano“, Naugarduko g. 3, LT-03231 Vilnius, Lietuva


12. LYGIAGRETAUS IMPORTO LEIDIMO NUMERIS

LT/L/18/0684/001


13.	SERIJOS NUMERIS

Lot: 


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.


17. UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18. UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:


------------------------------------------------------------------------------------------------------------------------
Gamintojas: Hikma Farmacêutica (Portugal), S.A., Estrada do Rio da Mó, nº8, 8A, 8B, Fervença, 2705-906 Terrugem SNT, Portugalija.

Lygiagrečiai importuojamas vaistas skiriasi nuo referencinio vaisto tinkamumo laiku, laikymo sąlygomis ir pagalbinėmis medžiagomis: referencinio vaisto tinkamumo laikas yra 3 metai, vaistą galima laikyti ne aukštesnėje kaip 30 ºC temperatūroje ne ilgiau kaip 12 savaičių, atskiestas vaistas laikomas ne aukštesnėje kaip 22 ºC temperatūroje kambario šviesoje; lygiagrečiai importuojamo vaisto tinkamumo laikas yra 2 metai, vaistą galima laikyti ne aukštesnėje kaip 25 ºC temperatūroje ne ilgiau kaip 16 savaičių, atskiestas vaistas laikomas kambario temperatūroje (15 ºC – 25 ºC), sudėtyje papildomai yra natrio hidroksido.




















[bookmark: _Toc129243137][bookmark: _Toc129243262]B. PAKUOTĖS LAPELIS
[bookmark: _Toc129243138][bookmark: _Toc129243263]
Pakuotės lapelis: informacija vartotojui

Brometo de Rocurónio 10 mg/ml injekcinis ar infuzinis tirpalas
rokuronio bromidas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
Neišmeskite šio lapelio, nes vėl gali prireikti jį perskaityti.
Jeigu kiltų daugiau klausimų, kreipkitės į gydytoją arba vaistininką.
Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Brometo de Rocurónio ir kam jis vartojamas
2.	Kas žinotina prieš vartojant Brometo de Rocurónio
3.	Kaip vartoti Brometo de Rocurónio
4.	Galimas šalutinis poveikis
5.	Kaip laikyti Brometo de Rocurónio
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Brometo de Rocurónio ir kam jis vartojamas

Brometo de Rocurónio (rokuronio bromidas) yra skeleto raumenis atpalaiduojantis vaistas. Raumenis atpalaiduojantys vaistai skiriami operacijų ar chirurginių procedūrų metu. Brometo de Rocurónio blokuoja signalų, vadinamų impulsais, perdavimą iš nervų į raumenis, todėl raumenys atsipalaiduoja. Kadangi atsipalaiduoja ir kvėpavimui reikalingi raumenys, operacijos metu reikia taikyti dirbtinę plaučių ventiliaciją (tai priemonė ligonio kvėpavimui palaikyti). 

Rocurum skiriamas vartoti tik ligoninėje:
-	kaip pagalbinė priemonė nuosekliai sukeliant bendrąją anesteziją (įprastu būdu arba skubiai), kai reikia palengvinti trachėjos intubaciją (trachėjos intubacija vadinama procedūra, kurios metu per burną į gerklę yra įkišamas specialus lankstus vamzdelis, per kurį atliekama dirbtinė plaučių ventiliacija);
-	skeleto raumenų atsipalaidavimui užtikrinti operacijos metu;
-	kaip pagalbinė priemonė palengvinti intensyviosios terapijos skyriuje gydomų ligonių intubaciją ir dirbtinę plaučių ventiliaciją.


[bookmark: _Toc129243140][bookmark: _Toc129243265]2.	Kas žinotina prieš vartojant Brometo de Rocurónio

Brometo de Rocurónio vartoti draudžiama
-	jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės
Brometo de Rocurónio turi būti vartojamas tik ligoninėje. Vaisto sušvirkšti gali tik kvalifikuotas medicinos specialistas, kai yra įranga dirbtinei plaučių ventiliacijai palaikyti.

Pasitarkite su gydytoju, prieš pradėdami vartoti Brometo de Rocurónio.
Pasakykite gydytojui:
-	jeigu sergate nervų ir raumenų jungties liga, pavyzdžiui, miastenija (liga, pasireiškianti raumenų silpnumu ir nuovargiu), miasteniniu sindromu (Eaton-Lambert sindromu) arba poliomielitu;
-	jeigu sergate širdies ir kraujagyslių liga arba Jums pasireiškia edemos (organizme kaupiasi skysčiai);
-	jeigu esate nutukęs/-usi;
-	jeigu patyrėte nudegimą;
-	jeigu yra alergija kitiems miorelaksantams;
-	jeigu sergate kepenų, tulžies sistemos ar inkstų liga arba Jums pasireiškė sunkus skysčių, rūgščių-šarmų, baltymų ar elektrolitų pusiausvyros sutrikimas (pakitęs natrio, kalio, kalcio, magnio ar kitų elektrolitų santykis organizme).

Kiti vaistai ir Brometo de Rocurónio
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui. Kai kurie vaistai gali turėti įtakos Brometo de Rocurónio veikimui.

Sustiprinti Brometo de Rocurónio poveikį gali:
-	kai kurie bendrajai anestezijai vartojami vaistai (halogeniniai lakūs anestetikai);
-	skeleto raumenis atpalaiduojantis vaistas suksametonis, jei jis vartojamas prieš Brometo de Rocurónio pavartojimą;
-	ilgalaikis Brometo de Rocurónio vartojimas kartu su kortikosteroidais (hormoniniais vaistais nuo uždegimo ir alergijos);
-	kai kurie antibiotikai (aminoglikozidai, linkozamidai ir polipeptidiniai antibiotikai, acilaminopenicilinų grupės antibiotikai);
-	diuretikai (vaistai, skatinantys šlapimo išsiskyrimą inkstuose, mažinantys skysčių ir kai kurių druskų kiekį organizme);
· kai kurie vaistai, kuriais gydoma širdies liga ar kraujospūdžio padidėjimas (chinidinas, kalcio kanalų blokatoriai, beta adrenoreceptorių blokatoriai);
· vietinio poveikio anestetikai (į veną vartojamas lidokainas, į epidurinį tarpą vartojamas bupivakainas);
· skubiai pavartotas fenitoinas (vaistas nuo epilepsijos); 
· ličio druskos (vaistai, kuriais gydomi psichikos sutrikimai);
· magnio druskos; 
· chininas (vaistas nuo maliarijos).

Susilpninti Brometo de Rocurónio poveikį gali:
-	vaistai nuo epilepsijos: fenitoinas ar karbamazepinas (vartojant juos ilgą laiką);
-	vadinamieji proteazės inhibitoriai: gabeksatas ir ulinastatinas (vaistai, kuriais gydomas kasos uždegimas, kraujo krešėjimo sutrikimas).

Įvairiai keisti Brometo de Rocurónio poveikį gali:
-	kiti nedepoliarizuojantys nervo ir raumens jungties blokatoriai;
-	skeleto raumenis atpalaiduojantis vaistas suksametonis, jei jis vartojamas po Brometo de Rocurónio pavartojimo.

Brometo de Rocurónio vartojant kartu su lidokainu (vietinio veikimo vaistu nuo skausmo), gali greičiau pradėti reikštis lidokaino poveikis.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju.

Nėščioms moterims gydytojas atsargiai skirs rokuronio bromidą. 
Brometo de Rocurónio galima vartoti atliekant cezario pjūvio operaciją.

Moteriai, kuri žindo kūdikį, gydytojas skirs Brometo de Rocurónio tik tuo atveju, jeigu numatoma nauda yra didesnė už galimą pavojų.

Vairavimas ir mechanizmų valdymas
Brometo de Rocurónio ir kiti anestezijai sukelti vartoti vaistai gali turėti įtakos gebėjimui vairuoti ir valdyti mechanizmus.
Gydytojas pasakys, kada po Brometo de Rocurónio pavartojimo galėsite saugiai vairuoti ir valdyti mechanizmus. 

Brometo de Rocurónio sudėtyje yra natrio.
Šio vaisto dozėje yra mažiau kaip 1 mmol (23 mg) natrio, t.y. jis beveik neturi reikšmės.


[bookmark: _Toc129243141][bookmark: _Toc129243266]3.	Kaip vartoti Brometo de Rocurónio

Brometo de Rocurónio gali sušvirkšti tik patyręs gydytojas arba jo prižiūrimas kitas medicinos specialistas. 

Brometo de Rocurónio švirkščiamas į veną prieš operaciją ar kitą medicininę procedūrą ir/arba jos metu. Vaisto poveikis ligoniui turi būti nuolat stebimas. Esant reikalui, gali būti švirkščiamos papildomos vaisto dozės.

Kokią Brometo de Rocurónio dozę Jums skirti nuspręs gydytojas. Parinkdamas vaisto dozę, jis įvertins Jūsų būklę, atsižvelgs į anestezijos būdą ir numatomą operacijos trukmę, sedacijos metodą ir numatomą dirbtinės plaučių ventiliacijos trukmę, galimą Brometo de Rocurónio sąveiką su kitais kartu vartojamais vaistais.


[bookmark: _Toc129243142][bookmark: _Toc129243267]4.	Galimas šalutinis poveikis

Brometo de Rocurónio, kaip ir visi kiti vaistai, gali sukelti šalutinį poveikį, nors jis pasireiškia ne visiems žmonėms.

Nedažnas arba retas šalutinis poveikis (pasireiškė 0,1-1 proc. vaistą vartojusių ligonių arba 0,01-0,1 proc. vaistą vartojusių ligonių)
Dažnas širdies plakimas (tachikardija), mažas kraujospūdis, atsako į vaistą pokyčiai, skausmas ar reakcija dūrio vietoje, nervo ir raumens jungties blokados pailgėjimas, atsibudimo po anestezijos pailgėjimas.

Labai retas šalutinis poveikis (pasireiškė rečiau kaip 0,01 proc. vaistą vartojusių ligonių) 
Jautrumo padidėjimas (nuo alerginės reakcijos iki šoko), glebusis paralyžius, ūminis kraujagyslių funkcijos nepakankamumas ir šokas, paraudimas, bronchų spazmas, kurios nors kūno dalies patinimas (angioneurozinė edema), dilgėlinė, išbėrimas, raumenų silpnumas*, steroidinė miopatija*, veido patinimas, su anestezija susijusios kvėpavimo takų komplikacijos
* Po ilgą laiką trukusio vaisto vartojimo intensyviosios terapijos skyriuje.

Dažnis nežinomas (negali būti apskaičiuotas pagal turimus duomenis)
Ūminis alerginis širdies kraujagyslių spazmas (Kounis sindromas), sukeliantis skausmą krūtinėje (krūtinės angina) ar širdies smūgį (miokardo infarktas).

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


[bookmark: _Toc129243143][bookmark: _Toc129243268]5.	Kaip laikyti Brometo de Rocurónio

[bookmark: _Hlk187748470]Šį vaistą laikykite vaikams nepastebimoje ir nepasiekiamoje vietoje.

Laikyti šaldytuve (2 C‑8 C).

Galima laikyti ne aukštesnėje kaip 25 ºC temperatūroje ne ilgiau kaip 16 savaičių, po to jį reikia išmesti. Išimtą iš šaldytuvo preparatą vėl įdėti atgal į šaldytuvą negalima. Laikymo ne šaldytuve laikas negali būti ilgesnis nei tinkamumo laikas.

Atidarius flakoną vaistinis preparatas turi būti suvartotas nedelsiant.

[bookmark: _Hlk187759367]Atskiedus infuziniu tirpalu, cheminis ir fizikinis suderinamumas buvo įrodytas 24 valandas kambario temperatūroje (15 ºC – 25 ºC). Mikrobiologiniu požiūriu paruoštą tirpalą reikia vartoti nedelsiant. Jeigu paruoštas tirpalas iš karto nesuvartojamas, už laikymo trukmės prieš vartojimą ir sąlygas atsako vartotojas.

Ant etiketės, kartono dėžutės ir flakono etiketės po „EXP:“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


[bookmark: _Toc129243144][bookmark: _Toc129243269]6.	Pakuotės turinys ir kita informacija

Brometo de Rocurónio sudėtis
[bookmark: OLE_LINK1]-	Veiklioji medžiaga yra rokuronio bromidas. 1 mililitre injekcinio tirpalo yra 10 mg rokuronio bromido. Kiekviename 2,5 ml flakone yra 25 mg rokuronio bromido. Kiekviename 5 ml flakone yra 50 mg rokuronio bromido. Kiekviename 10 ml flakone yra 100 mg rokuronio bromido.
-	Pagalbinės medžiagos yra natrio chloridas, natrio acetato trichidratas, natrio hidroksidas, ledinė acto rūgštis, injekcinis vanduo.

Brometo de Rocurónio išvaizda ir kiekis pakuotėje
Brometo de Rocurónio yra skaidrus bespalvis ar rusvai gelsvas tirpalas.

Pakuotėje yra 10 flakonų, kurių kiekviename yra po 5 ml.

Gamintojas
Hikma Farmacêutica (Portugal), S.A., Estrada do Rio da Mó nº8, 8A, 8B, Fervença 2705-906 Terrugem SNT, Portugalija

Lygiagretus importuotojas 
UAB „Lex ano”, Naugarduko g. 3, LT-03231 Vilnius, Lietuva

Registruotojas eksportuojančioje valstybėje yra Hikma Farmacêutica (Portugal), S.A., Estrada do Rio da Mó nº8, 8A, 8B, Fervença 2705-906 Terrugem SNT, Portugalija.

[bookmark: _GoBack]Šis pakuotės lapelis paskutinį kartą peržiūrėtas 2025-02-19.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

Lygiagrečiai importuojamas vaistas skiriasi nuo referencinio vaisto tinkamumo laiku, laikymo sąlygomis ir pagalbinėmis medžiagomis: referencinio vaisto tinkamumo laikas yra 3 metai, vaistą galima laikyti ne aukštesnėje kaip 30 ºC temperatūroje ne ilgiau kaip 12 savaičių, atskiestas vaistas laikomas ne aukštesnėje kaip 22 ºC temperatūroje kambario šviesoje; lygiagrečiai importuojamo vaisto tinkamumo laikas yra 2 metai, vaistą galima laikyti ne aukštesnėje kaip 25 ºC temperatūroje ne ilgiau kaip 16 savaičių, atskiestas vaistas laikomas kambario temperatūroje (15 ºC – 25 ºC), sudėtyje papildomai yra natrio hidroksido.

---------------------------------------------------------------------------------------------------------------------------
Žemiau pateikta informacija skirta tik sveikatos priežiūros specialistams.

Rokuronio bromidas sukelia kvėpavimo raumenų paralyžių, todėl pacientams, kuriems skiriamas šis vaistinis preparatas, būtina taikyti dirbtinę ventiliaciją tol, kol tinkamai atsinaujins spontaninis kvėpavimas. Kaip ir vartojant kitus nervo ir raumens jungties blokatorius (periferinius miorelaksantus), svarbu numatyti intubacijos sunkumus, ypač nuosekliai sukeliant anesteziją skubiu būdu.

Vartojant rokuronio bromidą, pasireiškė liekamoji nervo ir raumens jungties blokada. Siekiant išvengti komplikacijų, susijusių su liekamąja nervo ir raumens jungties blokada, rekomenduojama intubacinį vamzdelį ištraukti tik tada, kai pacientas pakankamai atsigauna po nervo ir raumens jungties blokados. Jeigu, taikant įprastą klinikinę praktiką nevartojami poveikį šalinantys vaistiniai preparatai, reikia numatyti jų panaudojimo galimybę, ypač tais atvejais, kai yra didesnė liekamosios nervo ir raumens jungties blokados pasireiškimo tikimybė.

Pavartojus Brometo de Rocurónio, gali pasireikšti anafilaksinių reakcijų, ypač tais atvejais, jeigu pacientui anafilaksinių reakcijų buvo pasireiškę anksčiau pavartojus nervo ir raumens jungties blokatorių. Po ilgalaikio nervo ir raumens jungties blokatorių vartojimo intensyviosios terapijos skyriuje (ITS), gali pasireikšti ilgalaikis paralyžius ir (arba) skeleto raumenų silpnumas. Kad būdų išvengta galimo nervo ir raumens jungties blokados pailgėjimo ir (arba) vaistinio preparato perdozavimo, griežtai rekomenduojama vartojant nervo ir raumens jungties blokatorių stebėti impulsų plitimą per nervo ir raumens jungtį.

Jeigu intubacijos metu vartojamas suksametonis, rokuronio bromidą reikia skirti vėliau, kai baigiasi suksametonio sukelta nervo ir raumens jungties blokada.

Dozavimas

Nervo ir raumens jungties blokados ir jos išnykimo stebėjimui rekomenduojama taikyti tinkamą stebėjimo būdą.

Žemiau išdėstytas Brometo de Rocurónio dozavimo rekomendacijas galima laikyti pagrindinėmis trachėjos intubacijos ir raumenų relaksacijos gairėmis, taikant trumpalaikes ir ilgalaikes chirurgines procedūras suaugusiems pacientams ir gydant juos intensyvios terapijos skyriuje.

Chirurginės procedūros

Trachėjos intubacija

Taikant įprastą anesteziją, įprasta dozė intubacijos metu yra 0,6 mg rokuronio bromido vienam kilogramui kūno svorio, kurią pavartojus beveik visiems pacientams po 60 sekundžių būna tinkamos sąlygos intubacijai. Sukeliant skubią nuoseklią anesteziją, rekomenduojama dozė trachėjos intubacijai palengvinti yra 1,0 mg rokuronio bromido vienam kilogramui kūno svorio, kurią pavartojus, beveik visiems pacientams po 60 sekundžių būna tinkamos sąlygos intubacijai. Jeigu vartojama 0,6 mg rokuronio bromido vienam kilogramui kūno svorio dozė, pacientą intubuoti rekomenduojama praėjus 90 sekundžių po rokuronio bromido pavartojimo.

Didesnės dozės

Pavieniams pacientams, kuriems dėl tam tikrų priežasčių prireikė didesnių vaistinio preparato dozių, vartojant iki 2 mg rokuronio bromido vienam kilogramui kūno svorio pradines dozes, kardiovaskulinio šalutinio poveikio nepasireiškė. Vartojant tokias dideles rokuronio bromido dozes, poveikis pasireiškė greičiau ir truko ilgiau.

Palaikomoji dozė

Rekomenduojama palaikomoji dozė yra 0,15 mg rokuronio bromido vienam kilogramui kūno svorio. Taikant nepertraukiamą inhaliuojamąją anesteziją, šią dozę reikia sumažinti iki 0,075‑0,1 mg rokuronio bromido vienam kilogramui kūno svorio. Palaikomąją dozę geriausia vartoti tada, kai nykščio trūkčiojimo dydis atsinaujina iki 25 proc. kontrolinio trūkčiojimo dydžio arba kai į keturių dirgiklių seką pasireiškia 2‑3 reakcijos.

Nepertraukiama infuzija

Jeigu skiriama nepertraukiama rokuronio bromido infuzija, rekomenduojama sušvirkšti įsotinamąją 0,6 mg rokuronio bromido vienam kilogramui kūno svorio dozę ir, kai nervo ir raumens jungties blokada pradės silpnėti, pradėti infuziją. Infuzijos greitį reikia keisti taip, kad nykščio trūkčiojimų dydis atitiktų 10 proc. kontrolinio trūkčiojimų dydžio arba į keturių dirgiklių seką būtų 1‑2 reakcijos. Taikant anesteziją į veną suaugusiesiems, infuzijos greitis, būtinas reikiamai nervo ir raumens jungties blokadai palaikyti, yra 0,3‑0,6 mg/kg kūno svorio per val., o taikant inhaliuojamąją anesteziją, infuzijos greitis yra 0,3‑0,4 mg/kg kūno svorio per val. Svarbu pastoviai stebėti nervo ir raumens jungties blokadą, nes infuzijos greitis yra skirtingas kiekvienam pacientui ir priklauso nuo taikomo anestezijos metodo.

Cezario pjūvio operacija

Pacientėms, kurioms atliekama cezario pjūvio operacija, rokuronio bromido vartojimas gali būti vienu skubios nuoseklios anestezijos etapų, jeigu nesitikima intubacijos sunkumų, vartojama pakankama anestetiko dozė ir prieš tai intubacija lengvinama suksametoniu. Nustatyta, kad gimdyvėms cezario pjūvio operacijos metu vartoti 0,6 mg rokuronio bromido vienam kilogramui kūno svorio dozę yra saugu.

1 pastaba. Buvo tiriamos 1,0 mg rokuronio bromido vienam kilogramui kūno svorio dozės skubiai sukeliant anesteziją (taikant greitąją anestezijos indukciją), išskyrus pacientes, kurioms atliekama cezario pjūvio operacija. Taigi šios grupės pacientėms rekomenduojama vartoti ne didesnę kaip 0,6 mg vienam kilogramui kūno svorio dozę.

2 pastaba. Magnio druskos sustiprina nervo ir raumens jungties blokadą, taigi, jeigu pacientė dėl nėštumo patologijos gydoma magnio druskomis, gali būti slopinamas arba nepageidaujamai sulėtėti nervo ir raumens jungties blokatorių sukeltos blokados išnykimas. Dėl to tokioms pacientėms Brometo de Rocurónio dozę reikia sumažinti ir ją nustatyti pagal nykščio trūkčiojimų reakciją.

Vaikai ir paaugliai

Taikant įprastą anesteziją kūdikiams (28 dienų ‑ 23 mėnesių amžiaus), vaikams (2‑11 metų amžiaus) ir paaugliams (12‑18 metų amžiaus), rekomenduojamos intubacinė ir palaikomoji dozės yra panašios į suaugusiųjų.

Nepertraukiamos infuzijos greitis pediatrijoje, toks pat kaip suaugusiųjų. Vaikams gali prireikti greitesnės infuzijos. Vaikams rekomenduojamas toks pat pradinės infuzijos greitis kaip suaugusiesiems, kurį reikia keisti taip, kad procedūros metu nykščio trūkčiojimų dydis būtų lygus 10 proc. kontrolinio trūkčiojimų dydžio arba į keturių dirgiklių seką būtų 1‑2 reakcijos.

Duomenų, patvirtinančių rokuronio bromido dozavimo rekomendacijas naujagimiams (0‑1 mėnesių amžiaus), nepakanka.

Skubios nuoseklios anestezijos sukėlimo rokuronio bromidu kūdikiams, vaikams ir paaugliams patirtis ribota. Taigi, tokiems pacientams nerekomenduojama rokuronio bromidu lengvinti trachėjos intubaciją skubiai sukeliant nuoseklią anesteziją.

Senyvi pacientai ir ligoniai, kurie serga kepenų ir (arba) tulžies sistemos liga ir (arba) inkstų nepakankamumu

Įprasta intubacinė dozė senyviems pacientams ir ligoniams, kurie serga kepenų ir (arba) tulžies sistemos liga ir (arba) inkstų nepakankamumu, taikant įprastą anesteziją, yra 0,6 mg rokuronio bromido vienam kilogramui kūno svorio. Jeigu numatoma, kad poveikis truks ilgiau, skubiai sukeliant anesteziją reikėtų vartoti 0,6 mg rokuronio bromido vienam kilogramui kūno svorio dozę. Nepriklausomai nuo anestezijos būdo, rekomenduojama palaikomoji rokuronio bromido dozė tokiems pacientams yra 0,075‑0,1 mg rokuronio bromido vienam kilogramui kūno svorio, o rekomenduojamas infuzijos greitis 0,3‑0,4 mg/kg kūno svorio per val. (taip pat žr. skyrelį ,,Nepertraukiama infuzija“).

Antsvorio turintys ir nutukę pacientai

Jeigu vaistinio preparato vartojama antsvorio turintiems ar nutukusiems pacientams (kurių kūno svoris 30 proc. ar daugiau viršija idealų kūno svorį), Brometo de Rocurónio dozę reikia sumažinti, atsižvelgiant į idealų kūno svorį.

Intensyvios priežiūros procedūros

Trachėjos intubacija

Jeigu reikia intubuoti trachėją, vartojamos tokios pat dozės, kaip aprašytos anksčiau chirurginių procedūrų metu.

Dozavimas lengvinant dirbtinę plaučių ventiliaciją

Rekomenduojama vartoti pradinę įsotinamąją 0,6 mg/kg rokuronio bromido vienam kilogramui kūno svorio dozę, vėliau, kai tik nykščio trūkčiojimo dydis atsinaujina iki 10 proc. ar į keturių dirgiklių seką atsiranda 1‑2 trūkčiojimai, pradėti nepertraukiamą infuziją. Dozavimą visada reikia keisti, atsižvelgiant į poveikį konkrečiam pacientui. Rekomenduojamas pradinis infuzijos greitis suaugusiam žmogui 80‑90 proc. (1‑2 nykščio trūkčiojimai į keturis dirgiklius) nervo ir raumens jungties blokadai palaikyti yra 0,3‑0,6 mg/kg kūno svorio per val. pirmą vartojimo valandą. Per kitas 6‑12 valandų, atsižvelgiant į individualų atsaką, infuziją gali tekti sulėtinti. Vėliau reikia palyginti pastovios dozės.

Kontroliuojamieji klinikiniai tyrimai parodė didelį infuzijos valandinio greičio kintamumą skirtingiems pacientams. Vidutinis valandinis infuzijos greitis buvo 0,2‑0,5 mg/kg kūno svorio per val. ir priklausė nuo organų funkcijos nepakankamumo priežasties ir dydžio, kartu vartojamų vaistinių preparatų ir paciento individualių savybių. Kad kiekvieno paciento būklė būtų optimaliai kontroliuojama, reikia stebėti impulsų plitimą nervo ir raumens jungtyje. Buvo tirtas vaistinio preparato vartojimas iki 7 parų.

Specialių grupių pacientai

Kūdikių, vaikų ir paauglių bei senyvų pacientų dirbtinę ventiliaciją lengvinti rokuronio bromidu intensyvios priežiūros skyriuje nerekomenduojama, nes duomenų apie saugumą ir veiksmingumą tokiems pacientams nepakanka.

Vartojimas

Brometo de Rocurónio suleidžiamas iš karto („boliusu“) arba nepertraukiamai infuzuojamas į veną.

Atlikti suderinamumo tyrimai su išvardytais infuziniais tirpalais. Rokuronio bromido 0,5 mg/ml ir 2,0 mg/ml tirpalai suderinami su tokiais infuziniais tirpalais: natrio chlorido 0,9 proc. arba gliukozės 5 proc. infuziniu tirpalu. Paruoštą tirpalą reikia pradėti vartoti nedelsiant ir visą suvartoti per 24 valandas. Tirpalo likutį reikia išpilti.

Perdozavimas

Perdozavimo ar ilgalaikės nervo ir raumens jungties blokados atveju pacientui reikia toliau taikyti dirbtinę plaučių ventiliaciją ir sedaciją. Prasidėjus savaiminiam laidumo nervo ir raumens jungtyje atsinaujinimui, reikia skirti tinkamą acetilcholinesterazės inhibitoriaus (pvz.: neostigmino, edrofonio, piridostigmino) dozę. Jei acetilcholinesterazės inhibitorius nepašalina nervo ir raumens jungties blokados, ventiliuoti reikia tol, kol atsinaujins savaiminis kvėpavimas. Vartoti kartotines acetilcholinesterazės inhibitoriaus dozes gali būti pavojinga.

